इस बात से कोई फर्क नहीं पड़ता कि राम ने और कृष्ण ने क्या कहा या वेद और उपनिषद् क्या कहते हैं – ये सब तो अपनी जगह हैं, पर इस भूमि पर जन्मे हर इंसान को अपने सच का पता खुद लगाना होता है। आपको अपनी मुक्ति की साधना खुद करनी होती है। जिज्ञासुओं और साधकों की भूमि होने के कारण यहां के लोग कभी किसी दूसरे देश पर चढ़ाई करने नहीं गए। अगर आप इस धरती की पूरी मानव जाति को अंधविश्‍वासी नहीं, बल्कि साधक बना देंगे तो कोई किसी पर चढ़ाई नहीं करेगा। हिंसा की प्रेरणा ही खत्म हो जाएगी। हो सकता है लोग छोटी-छोटी चीजों के लिए लड़ें पर बड़ी लड़ाइयां नहीं होंगी। चूंकि मैं एक बात को मानता हूं और आप दूसरी बात – इसलिए लड़ाई कभी खत्म नहीं होती।